Shvartsenegger AQSh prezidenti o‘zi ishtirokidagi shou prodyuseri bo‘lishini qo‘llab-quvvatladi

Hollivudlik aktyor Arnold Shvartsenegger AQShning saylangan prezidenti Donald Tramp NBC telekanalidagi The Celebrity Apprentice realiti-shousining ijrochi prodyuseri bo‘lishi haqida o‘z fikrini bildirib o‘tdi. Unda Shvartseneggerning o‘zi boshlovchi va prodyuser bo‘ladi, deb xabar qildi Assoshieyted Press agentligi.
Avvalroq, Tramp prezidentlik lavozimiga qaramay dastur prodyuseri bo‘lib qolishi xabar berilgandi. U 2004 yilda realiti-shouning ijrochi prodyuseri va boshlovchisi bo‘lgan. Shou juda ham yuqori reytingni qo‘lga kiritib, Emmy mukofotiga ham qo‘yilgan.
Shvartseneggerning aytishicha, bu “oddiy biznes”dir. Uning so‘zlariga ko‘ra, Trampni shou boshlovchisi o‘rnida alishtirish o‘zi uchun “katta mas'uliyat” ekan.